《凤栖梧 潜阳元日》
清代·王灏

柏酒俄惊新令节。客舍迢遥，望玉京双阙。红旭才临宫漏澈。

早玉逗处琼楼雪。

咫尺云山千万叠。目断长安，难把雄心灭。欲寄塞鸿鸿影绝。

空庭依旧霜天月。

作者简介：（1823—1888）清直隶定州人，字文泉，号坦甫。咸丰二年举人，议叙同知衔。奉檄练义勇拒太平军、捻军，赏四品顶戴。家富资财，光绪间，受张之洞、黄彭年鼓动，广收畿辅先哲遗著，招黄国瑾、钱恂，为之校定，辑为《畿辅丛书》。